b'\n_START_ARTICLE_\nMle\xc4\x8dna kislina\n_START_SECTION_\nKiralnost\n_START_PARAGRAPH_\nlolMle\xc4\x8dna kislina je kiralna spojina in obstajata dva opti\xc4\x8dna izomera (L-(+)-mle\xc4\x8dna kislina ali (S)-mle\xc4\x8dna kislina in njena zrcalna slika, D-(\xe2\x88\x92)-mle\xc4\x8dna kislina oziroma (R)-mle\xc4\x8dna kislina). L-(+)-mle\xc4\x8dna kislina je tisti izomer, ki je pomemben v biolo\xc5\xa1kem smislu.lol\n_START_SECTION_\nZgodovina\n_START_PARAGRAPH_\nMle\xc4\x8dno kislino je prvi\xc4\x8d pre\xc4\x8distil \xc5\xa1vedski kemik Carl Wilhelm Scheele leta 1780 iz kislega mleka.Leta 1808 je J\xc3\xb6ns Jacob Berzelius odkril, da se mle\xc4\x8dna kislina (pravzaprav L-laktat) proizvaja tudi v mi\xc5\xa1icah med naporom.  Njeno zgradbo je leta 1873 dolo\xc4\x8dil Johannes Wislicenus._NEWLINE_Leta 1856 je Louis Pasteur odkril bakterijo Lactobacillus in njeno vlogo pri nastanku mle\xc4\x8dne kisline. Mle\xc4\x8dno kislino je za\xc4\x8dela komercialno proizvajati nem\xc5\xa1ka lekarna Boehringer Ingelheim leta 1895.00_NEWLINE_Leta 2006 je svetovna proizvodnja mle\xc4\x8dne kisline dosegla 275 000 ton z 10-odstotno povpre\xc4\x8dno letno rastjo.\n_START_SECTION_\nTelesna vadba in laktat\n_START_PARAGRAPH_\nMed vadbo za mo\xc4\x8d, kot je \xc5\xa1print, ki zahteva veliko energije, se glukoza razgradi in oksidira v piruvat, laktat pa se iz piruvata proizvaja hitreje, kot ga tkiva lahko odstranijo, zato za\xc4\x8dne koncentracija laktata nara\xc5\xa1\xc4\x8dati. Proizvodnja  laktata je koristen proces, saj obnovi  koencim NAD+, ki se porabi pri tvorbi piruvata iz glukoze, kar zagotavlja ohranjanje proizvodnje energije in nadaljevanje vadbe. Pove\xc4\x8dana koli\xc4\x8dina proizvedenega laktata se lahko odstrani na dva na\xc4\x8dina:_NEWLINE_\xe2\x80\xa2 Oksidacija nazaj v piruvat z dobro oksigeniranimi mi\xc5\xa1i\xc4\x8dnimi celicami [potreben citat]_NEWLINE_\xe2\x80\xa2 Piruvat secija nato neposredno uporabi kot gorivo za Krebsov cikel._NEWLINE_\xe2\x80\xa2 Pretvorba v glukozo prek glukoneogeneze v jetrih in spro\xc5\xa1\xc4\x8danje nazaj v obtok; glej Corijev cikel._NEWLINE_\xe2\x80\xa2 \xc4\x8ce se glukoza ne sprosti, se lahko uporabi za obnovo zalog glikogena, \xc4\x8de so izpraznjene._NEWLINE_Zahtevne anaerobne vaje povzro\xc4\x8dijo zni\xc5\xbeanje vrednosti pH in bole\xc4\x8dino, ki se imenuje acidoza._NEWLINE_U\xc4\x8dinek proizvodnje laktata na acidozo je bila tema \xc5\xa1tevilnih nedavnih konferenc na podro\xc4\x8dju vadbene fiziologije. Robergs in drugi so obravnavali nastanek pozitivnih vodikovih ionov (H+) med glikolizo  in trdijo, da je ideja, da acidozo povzro\xc4\x8da nastajanje mle\xc4\x8dne kisline mit (\xe2\x80\x9ekonstrukt\xe2\x80\x9c), pri \xc4\x8demer poudarjajo, da je zni\xc5\xbeanje vrednosti pH deloma posledica reakcije ATP-4+H2O=ADP-3+HPO4-2+H+, in da se pri razgradnji piruvata v laktat (piruvat+NADH+H+=laktat+NAD+) dejansko porabljajo pozitivni vodikovi ioni (H+). Vendar pa so Lindinger in drugi.  v odziv na to zapisali, da so Robergs in drugi zanemarili vzro\xc4\x8dne dejavnike za pove\xc4\x8danje koncentracije vodikovih ionov (imenovanih [H+]). Natan\xc4\x8dneje, laktat je anion, njegovo nastajanje pa povzro\xc4\x8di zmanj\xc5\xa1anje koli\xc4\x8dine kationov, kot so Na+ minus anioni, kar posledi\xc4\x8dno povzro\xc4\x8di pove\xc4\x8danje vodikovih ionov [H+], da se ohrani elektronevtralnost. Tudi pove\xc4\x8danje delnega tlaka CO2, PCO2, povzro\xc4\x8di pove\xc4\x8danje vodikovih ionov [H+]. Med vadbo se koncentracija medmi\xc5\xa1i\xc4\x8dnega laktata in PCO2 pove\xc4\x8da, kar povzro\xc4\x8di pove\xc4\x8danje vodikovih ionov [H+] in posledi\xc4\x8dno zni\xc5\xbeanje vrednosti pH. (glej Le Chatelierjev princip)_NEWLINE_Med intenzivno vadbo respiratorna veriga ne more dohajati koli\xc4\x8dine vodikovih atomov, ki se zdru\xc5\xbeijo v NADH. NAD+ je potreben za oksidacijo 3-fosfogliceraldehida, da se ohrani proizvodnja anaerobne energije med glikolizo. Med anaerobno glikolizo se NAD+ \xe2\x80\x9eosvobodi\xe2\x80\x9c, ko se NADH pove\xc5\xbee s piruvatom in tvori laktat (kot je navedeno zgoraj). \xc4\x8ce se to ne bi zgodilo, bi se glikoliza ustavila. Vendar se laktat nenehno tvori tudi med po\xc4\x8ditkom in zmerno vadbo. Do tega pride zaradi metabolizma rde\xc4\x8dih krvni\xc4\x8dk, ki nimajo mitohondrijev in omejitev, ki izhajajo iz encimske aktivnosti, do katere pride v mi\xc5\xa1i\xc4\x8dnih vlaknih, ki imajo visoko glikoliti\xc4\x8dno zmogljivost.\n_START_SECTION_\nMetabolizem v mo\xc5\xbeganih\n_START_PARAGRAPH_\n\xc4\x8ceprav se glukoza obi\xc4\x8dajno \xc5\xa1teje za glavni vir energije \xc5\xbeivih tkiv, obstajajo nekateri dokazi, da nevroni v mo\xc5\xbeganih ve\xc4\x8d vrst sesalcev (najbolj znani so mi\xc5\xa1i, podgane in ljudje) raje presnavljajo laktat in ne glukoza.V skladu s hipotezo o prenosu laktata so glialne celice odgovorne za pretvorbo glukoze v laktat in za zagotavljanje laktata nevronom.  Zaradi te lokalne metaboli\xc4\x8dne aktivnosti glialnih celic se zunajceli\xc4\x8dna teko\xc4\x8dina, ki neposredno obdaja nevrone, po sestavi mo\xc4\x8dno razlikuje od krvi ali cerebrospinalne teko\xc4\x8dine, saj vsebuje veliko ve\xc4\x8d laktata, kot je bilo ugotovljeno v mikrodializnih \xc5\xa1tudijah._NEWLINE_Zdi se, da je vloga laktata pri metabolizmu v mo\xc5\xbeganih \xc5\xa1e pomembnej\xc5\xa1a v zgodnjih fazah razvoja (pred rojstvom in takoj po rojstvu), saj je v teh fazah v telesnih teko\xc4\x8dinah ve\xc4\x8d laktata, ki ga mo\xc5\xbegani \xc5\xa1e raje porabijo kot glukozo. Domnevalo se je tudi, da bi lahko laktat mo\xc4\x8dno vplival na povezave, ki spro\xc5\xa1\xc4\x8dajo gama-aminomasleno kislino (GABA) v  razvijajo\xc4\x8dih se mo\xc5\xbeganih, tako da te postanejo bolj zaviralne, kot se je nekdaj domnevalo, pri \xc4\x8demer delujejo zaradi ve\xc4\x8dje pomo\xc4\x8di metabolitov ali sprememb osnovnih vrednosti pH v medceli\xc4\x8dnini,[  ali obojega._NEWLINE_V novej\xc5\xa1em \xc4\x8dlanku Zilberterjeve skupine so bile neposredno obravnavane zna\xc4\x8dilnosti metabolizma v prerezih mo\xc5\xbeganov mi\xc5\xa1i in pokazalo se je, da beta-hidroksibutirat, laktat in piruvat delujejo kot oksidativni energetski substrati, kar povzro\xc4\x8da pove\xc4\x8danje v fazi oksidacije NAD(P)H, da glukoza ne zado\xc5\xa1\xc4\x8da kot prena\xc5\xa1alec energije med intenzivno sinapti\xc4\x8dno dejavnostjo, in nazadnje, da je lahko laktat u\xc4\x8dinkovit energetski substrat, ki lahko ohranja in pove\xc4\x8duje aerobno energijo metabolizma in vitro. \xc4\x8clanek je pozitivno komentiral Kasischke: \xe2\x80\x9e\xc5\xa0tudija, ki so jo izvedli Ivanov in drugi (2011), zagotavlja tudi nove podatke o dvofaznih fluorescen\xc4\x8dnih prehodih NAD(P)H, kar je pomemben fiziolo\xc5\xa1ki odziv na nevralno aktivacijo, ki je bila ponovljena v \xc5\xa1tevilnih \xc5\xa1tudijah in naj bi izhajala predvsem iz sprememb koncentracije celi\xc4\x8dnih skupin NADH, povzro\xc4\x8denih z aktivnostjo.\xe2\x80\x9c\n_START_SECTION_\nPolimerni prekurzor\n_START_PARAGRAPH_\nGlavni \xc4\x8dlen: polilakti\xc4\x8dna kislina_NEWLINE_Dve molekuli lakti\xc4\x8dne kisline se lahko dehidrirata v laktid, cikli\xc4\x8dni lakton. Z razli\xc4\x8dnimi katalizatorji je mogo\xc4\x8de polimerizirati laktid v heterotaktni ali sindiotaktni poliaktid, ki kot biorazgradljiva poliestra z (med drugim) koristnimi medicinskimi lastnostmi trenutno privabljata veliko pozornosti._NEWLINE_Lakti\xc4\x8dna kislina se uporablja tudi kot monomer za proizvodnjo polilakti\xc4\x8dne kisline (PLA), ki se je kasneje za\xc4\x8dela uporabljati kot biorazgradljiva plastika. Take vrste plastika je zaradi nizkega izpusta ogljikovega dioksida dober nadomestek za obi\xc4\x8dajno plastiko, proizvedeno iz nafte. Postopek, ki se obi\xc4\x8dajno uporablja za proizvodnjo lakti\xc4\x8dne kisline, je fermentacija, sledi pa ji polimerizacija, s katero dobimo polilakti\xc4\x8dno kislino.\n_START_SECTION_\nUporaba v farmaciji in kozmetiki\n_START_PARAGRAPH_\nMle\xc4\x8dna kislina se uporablja tudi v farmacevtski tehnologiji za proizvodnjo v vodi topnih laktatov iz sicer netopnih aktivnih sestavin. Nadalje se uporablja v topi\xc4\x8dnih pripravkih in kozmetiki za uravnavanje kislosti ter za dezinfekcijske in keratoliti\xc4\x8dne lastnosti.\n_START_SECTION_\nHrana\n_START_PARAGRAPH_\nTa razdelek je treba raz\xc5\xa1iriti. (oktober 2012)_NEWLINE_Mle\xc4\x8dno kislino najdemo predvsem v izdelkih iz kislega mleka, kot so kumis, jogurt, kefir in nekatere vrste kme\xc4\x8dkih sirov. Kazein v fermentiranem mleku koagulira (se strdi) zaradi mle\xc4\x8dne kisline.  Mle\xc4\x8dna kislina poskrbi tudi za kiselkast okus kislega kruha.  Ta kislina se uporablja pri varjenju piva za zni\xc5\xbeanje vrednosti pH, da se zmanj\xc5\xa1a vsebnost nekaterih ne\xc5\xbeelenih sestavin, kot so tanini, ne da bi se pojavili neprijetni priokusi, kot je citronska kislina, in pove\xc4\x8danje volumna piva.citat. Nekateri pivovarji in pivovarne uporabljajo jedilno mle\xc4\x8dno kislino za zni\xc5\xbeanje vrednosti pH v dozorelih pivih._NEWLINE_V vinarstvu se bakterijsko delovanje, naravno ali kontrolirano, pogosto uporablja za pretvorbo naravno prisotne jabol\xc4\x8dne kisline v mle\xc4\x8dno kislino, da se zmanj\xc5\xa1a ostrina in iz drugih razlogov, povezanih z okusom. To jabol\xc4\x8dno-mle\xc4\x8dno fermentacijo spro\xc5\xbei dru\xc5\xbeina mle\xc4\x8dnokislinskih bakterij._NEWLINE_Kot \xc5\xbeivilski dodatek je dovoljena za uporabo v EU,  USA ter Avstraliji in Novi Zelandiji;  navedena je s \xc5\xa1tevilko INS 270 ali \xc5\xa1tevilko E E270.\n_START_SECTION_\n\xc4\x8cistila\n_START_PARAGRAPH_\nV tem razdelku ni navedenih referenc ali virov. (september 2012)_NEWLINE_Ta razdelek je treba raz\xc5\xa1iriti. (september 2012)_NEWLINE_Mle\xc4\x8dna kislina je v zadnjem desetletju postala pomembna v industriji \xc4\x8distil. U\xc4\x8dinkovita je za odstranjevanje vodnega kamna, umazanije od mila in je registrirana protibakterijska u\xc4\x8dinkovina. Koristna je tudi v gospodarskem smislu kot del usmeritve k okolju prijaznej\xc5\xa1im in naravnim sestavinam.'